钦定古今图书集成/方舆汇编/职方典/第1333卷 > 《禹贡》扬州之域天文牵牛分野古为闽越地秦
## 钦定古今图书集成/方舆汇编/职方典/第1333卷 > 《禹贡》扬州之域天文牵牛分野古为闽越地秦

属南海郡。汉初，属南越。武帝平南越，复属南海郡。晋咸和中，属东官郡。义熙末，又分立义安郡。梁兼置东扬州，后改曰瀛州。陈罢州。隋废郡，置潮州，治海阳县。大业中，为义安郡。唐武德中，复为潮州。天宝初，改潮阳郡。乾元初，复为潮州。五代时，属南汉。宋开宝中，平其地，仍为潮州，隶广南东路。元至元中，改置潮州路。明洪武二年，改路为府。领县十：

海阳县：〈附郭。〉

本汉南海郡揭阳县地。晋属南康郡。义熙中，置海阳县，为义安郡治，以南滨大海，故名。隋废义安郡，以海阳置潮州。唐、宋、元仍旧。明因之，编户一百七十里。

潮阳县

在府城南一百三十里。本海阳县地。晋置潮阳县，属义安郡，以在大海之北，故名。隋属潮州。唐永徽初省，先天初，复置。宋、元仍旧。明因之，编户一百一里。

揭阳县

在府城西七十五里。本汉旧县，属南海郡。晋属南康郡，后废。宋宣和中，割海阳县地复置，隶潮州。绍兴初废，寻复置。元仍旧。明因之，编户一百二十八里。

程乡县

在府城西北三百里。本汉揭阳县地。齐置程乡县，属义安郡。隋属潮州。南汉以县为恭州。宋初，改曰梅州。绍兴中，为程乡县，隶潮州，后复为梅州。元至元中，改置梅州路，后复为梅州，治程乡县。明洪武二年，省州入县，编户二十一里。《饶平县》。

在府城东二百八十里。明时建，编户一十七里。《惠来县》。

在府城南一百一十里。明时建，编户三十里。《大埔县》。

在府城东一百一十里。明时建，编户二十七里。《澄海县》：

在府城东南五十里。明时建，编户一十四里。《普宁县》。

在府城西南一百四十里。万历初建，编户三十二里。

平远县

在府城西北三百六十里。万历初，改建，编户一十二里。

镇平县

崇祯六年析置